stanford-oval/wikipedia huggingface dataset:
วิทยาลัยการอาชีพลอง
แหล่งข้อมูลอื่น

วิทยาลัยการอาชีพลอง เก็บถาวร 2012-07-08 ที่ เวย์แบ็กแมชชีน
แผนที่และภาพถ่ายทางอากาศของ วิทยาลัยการอาชีพลอง
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
18°03′07″N 99°50′11″E﻿ / ﻿18.051815°N 99.836485°E﻿ / 18.051815; 99.836485
ทัศนะวิทยาศาสตร์ว่าด้วยการพัฒนา

อดีตเลขาธิการหู จิ่นเทา ได้รับการยกย่องว่าเป็นผู้พัฒนาทัศนะวิทยาศาสตร์ว่าด้วยการพัฒนา
ทัศนะวิทยาศาสตร์ว่าด้วยการพัฒนา (จีน: 科学发展观; พินอิน: Kēxué Fāzhǎn Guān) เป็นหนึ่งในหลักการสังคมและเศรษฐกิจที่ชี้นำพรรคคอมมิวนิสต์จีน (CCP) ได้รับการยกย่องว่าเป็นผลงานของหู จิ่นเทา อดีตผู้นำจีน และรัฐบาลของเขา ซึ่งอยู่ในอำนาจตั้งแต่ ค.ศ. 2002 ถึง 2012
ทัศนะวิทยาศาสตร์ว่าด้วยการพัฒนาประกอบด้วยสังคมนิยมวิทยาศาสตร์ การพัฒนาอย่างยั่งยืน สวัสดิการสังคม สังคมที่มีมนุษยธรรม ประชาธิปไตยที่เพิ่มขึ้น และสุดท้ายคือการสร้างสังคมนิยมที่มีความกลมกลืน ตามคำแถลงอย่างเป็นทางการของพรรคคอมมิวนิสต์จีน แนวคิดนี้ได้บูรณาการ "ลัทธิมากซ์เข้ากับความเป็นจริงของจีนร่วมสมัยและลักษณะพื้นฐานของยุคสมัยของเรา และแสดงให้เห็นอย่างเต็มที่ถึงโลกทัศน์ของลัทธิมากซ์และวิธีวิทยาสำหรับการพัฒนา"
รัฐบาลจีนเชิดชูอุดมการณ์นี้ว่าเป็นอุดมการณ์ที่สืบทอดและต่อยอดจากลัทธิมากซ์–เลนิน ความคิดของเหมา เจ๋อตง ทฤษฎีของเติ้ง เสี่ยวผิง และสามตัวแทน มันได้รับการรับรองและบรรจุลงในธรรมนูญพรรคคอมมิวนิสต์จีนในการประชุมสภาแห่งชาติพรรคครั้งที่ 17 ในเดือนตุลาคม ค.ศ. 2007 และได้รับการบรรจุลงในคำปรารภของรัฐธรรมนูญจีนในการประชุมครั้งแรกของสภาประชาชนแห่งชาติชุดที่ 13 ในเดือนมีนาคม ค.ศ. 2018
โรงเรียนสวนกุหลาบวิทยาลัย นครศรีธรรมราช

| โรงเรียนสวนกุหลาบวิทยาลัย นครศรีธรรมราช |
| --- | --- |

ที่ตั้ง

109 หมู่ที่ 11 ตำบลกำโลน อำเภอลานสกา จังหวัดนครศรีธรรมราช 80230
พิกัด: 8°22′24.0″N 99°48′14.3″E﻿ / ﻿8.373333°N 99.803972°E﻿ / 8.373333; 99.803972
ข้อมูล
ชื่อเดิม: โรงเรียนลานสกาประชาสรรค์
ประเภท: โรงเรียนรัฐบาล
คติพจน์: บาลี: สุวิชาโน ภวํ โหติ (ผู้รู้ดีเป็นผู้เจริญ)
สถาปนา: 11 มิถุนายน พ.ศ. 2516 (51 ปี 262 วัน) ยกฐานะเป็นสวนฯนคร 3 มีนาคม พ.ศ. 2554 (13 ปี 362 วัน)
ผู้ก่อตั้ง: กระทรวงศึกษาธิการ
เขตการศึกษา: นครศรีธรรมราช
ผู้บริหาร: เกียรติศักดิ์ บุญรวบ 
ครู/อาจารย์: 56 คน 2564
จำนวนนักเรียน: 1,112 คน 2564
ชั้นเรียนที่เปิดสอน: มัธยมศึกษาตอนต้นและปลาย
สี:    ชมพู-ฟ้า สวนกุหลาบฯ     เหลือง-แดง ลานสกาฯ
เพลง: เพลงประจำโรงเรียนสวนกุหลาบวิทยาลัย เพลงมาร์ชชมพูฟ้า เพลงจากเหลืองแดงสู่ชมพูฟ้า
สังกัด: สำนักงานคณะกรรมการการศึกษาขั้นพื้นฐาน กระทรวงศึกษาธิการ สำนักงานเขตพื้นที่การศึกษามัธยมศึกษานครศรีธรรมราช
เว็บไซต์: www.skns.ac.th

โรงเรียนสวนกุหลาบวิทยาลัย นครศรีธรรมราช (อังกฤษ: Suankularb Wittayalai Nakhon Si Thammarat School; อักษรย่อ:  ส.ก.นศ. – S.K.NS.) หรือเรียกโดยย่อว่า "สวนนคร" เดิมมีชื่อว่า โรงเรียนลานสกาประชาสรรค์ (อังกฤษ: LansakaPrachasan School; อักษรย่อ: ล.ส. – L.S.) ก่อตั้งขึ้นในปีพุทธศักราช 2516 เพื่อส่งเสริมโอกาสทางการศึกษาให้แก่เยาวชนในท้องถิ่นลานสกา จวบจนกระทรวงศึกษาธิการได้เล็งเห็นความสำคัญของการขยายเครือข่ายการศึกษา เพื่อให้เป็นโรงเรียนร่วมพัฒนาภายใต้สถาบันสวนกุหลาบวิทยาลัย จึงมีแนวคิดจัดตั้งโรงเรียนสวนกุหลาบวิทยาลัยแห่งแรกในภาคใต้ ด้วยศักยภาพและความพร้อมในหลากหลายมิติ "โรงเรียนลานสกาประชาสรรค์" จึงได้รับการพิจารณาจากกระทรวงศึกษาธิการประกาศเปลี่ยนชื่อโรงเรียนเมื่อวันที่ 3 มีนาคม พ.ศ. 2554 เป็น โรงเรียนสวนกุหลาบวิทยาลัย นครศรีธรรมราช เข้าเป็นส่วนหนึ่งของ กลุ่มสถาบันสวนกุหลาบวิทยาลัย ลำดับที่ 11 มีจัดการศึกษาระดับมัธยมศึกษาในรูปแบบสหศึกษา ครอบคลุมทั้งระดับมัธยมศึกษาตอนต้นและตอนปลาย ประเภทโรงเรียนมัธยมศึกษาขนาดใหญ่ สังกัดสำนักงานเขตพื้นที่การศึกษามัธยมศึกษานครศรีธรรมราช ภายใต้การกำกับดูแลของสำนักงานคณะกรรมการการศึกษาขั้นพื้นฐาน กระทรวงศึกษาธิการ โรงเรียนตั้งอยู่บนพื้นที่รวม 42 ไร่ 3 งาน 69 ตารางวา ณ เลขที่ 109 หมู่ที่ 11 ตำบลกำโลน อำเภอลานสกา จังหวัดนครศรีธรรมราช 80230 (รหัสสถานศึกษา: 1080210784)
โรงเรียนสวนกุหลาบวิทยาลัย นครศรีธรรมราช เป็นส่วนหนึ่งของเครือข่ายสวนกุหลาบทั้ง 11 แห่งทั่วประเทศ ดำเนินการตามมาตรฐานธรรมนูญการศึกษาสวนกุหลาบ ไม่เพียงเน้นการเรียนการสอนคุณภาพ แต่ยังเป็นศูนย์รวมกิจกรรมสร้างความสามัคคี ทั้งยังมีกรีฑาสวนกุหลาบสัมพันธ์ และงานชุมนุมลูกเสือ - เนตรนารีสวนกุหลาบสัมพันธ์ โดยที่แต่ละโรงเรียนจะหมุนเวียนเป็นเจ้าภาพ สร้างโอกาสให้นักเรียนแลกเปลี่ยนประสบการณ์และเรียนรู้การทำงานร่วมกัน ด้วยเอกลักษณ์เครือข่ายสถาบันสวนกุหลาบ ทำให้สถาศึกษาเป็นแหล่งพัฒนาความรู้ ทักษะชีวิต และมิตรภาพที่ยั่งยืนสำหรับนักเรียนทุกคน
สัญลักษณ์ > สิ่งเคารพสักการะ

หลวงพ่อสวนกุหลาบ เป็นพระพุทธรูปปางมารวิชัย เป็นพระพุทธรูปที่พระบาทสมเด็จพระจุลจอมเกล้าเจ้าอยู่หัวทรงสร้าง พระราชทานเป็นพระพุทธรูปประจำโรงเรียนสวนกุหลาบวิทยาลัย กรุงเทพมหานคร เมื่อครั้งเป็นโรงเรียนพระตำหนักสวนกุหลาบ ซึ่งรัชกาลที่ 5 ทรงพระมหากรุณาธิคุณให้ตั้งชื่อเป็นครั้งที่พระตำหนักสวนกุหลาบในพระบรมมหาราชวัง เมื่อ พ.ศ. 2424 เข้าใจว่าเมื่อโรงเรียนย้ายออกมาตั้งภายนอก พระบรมมหาราชวัง หลวงพ่อสวนกุหลาบคงได้เป็นพระพุทธรูปประจำโรงเรียนต่อมา
ในปัจจุบันเนื่องด้วยโรงเรียนสวนกุหลาบวิทยาลัยนครศรีธรรมราชถูกยกฐานะจากโรงเรียนลานสกาประชาสรรค์จึงมีพระพุทธรูปประจำโรงเรียนเดิมอยู่ จึงยังไม่มีการจัดสร้างหลวงพ่อสวนกุหลาบในขณะนี้
พระบรมราชานุสาวรีย์สมเด็จพระปิยมหาราชพระบรมราชานุเสาวรีย์รัชกาลที่ 5
ดำเนินการจัดสร้าง ตามแบบกรมศิลปากร เป็นพระบรมราชานุสาวรีย์หล่อด้วยสำริด ขนาดหนึ่งเท่าครึ่งของพระองค์จริง มีลักษณะพระราชอิริยาบถประทับยืนเต็มพระองค์  ขนาดหนึ่งเท่าครึ่งของพระองค์จริง ฉลองพระองค์จอมพลทหารบกภูษาโยง พระหัตถ์ซ้ายทรงถือพระแสงกระบี่และถุงพระหัตถ์ ความสูง 285 เซนติเมตร น้ำหนัก 800 กิโลกรัม โดยถูกจัดสร้างมีรูปแบบเดียวกับโรงเรียนสวนกุหลาบวิทยาลัย เพชรบูรณ์
พระบาทสมเด็จพระปรมินทรมหาจุฬาลงกรณ พระจุลจอมเกล้าเจ้าอยู่หัว พระปิยมหาราช พระมหากษัตริย์ พระองค์ที่ 5 แห่งพระบรมราชจักรีวงศ์ พระราชโอรส ใน พระบาทสมเด็จพระจอมเกล้าเจ้าอยู่หัว และ สมเด็จพระเทพศิรินทราบรมราชินี
ทรงพระราชสมภพ วันที่ 20 กันยายน พ.ศ. 2396 เสด็จเถลิงถวัลยราชสมบัติ วันที่ 1 ตุลาคม พ.ศ. 2411 เสด็จสวรรคต วันที่ 23 ตุลาคม พ.ศ. 2453 ทรงตั้งมั่นอยู่ในทศพิธราชธรรม กอปรด้วยพระเมตตาธรรม และพระคุณธรรมอันประเสริฐ ทรงประกอบพระราชกรณียกิจนานัปการ สร้างความเจริญแก่ประเทศชาติเป็นอเนกประการ ทางด้านการปกครอง การเลิกทาส การเศรษฐกิจ การคมนาคม การสาธารณสุข การศาสนา ทรงส่งเสริมการศึกษา และวางรากฐานการศึกษาอย่างเป็นระบบ ทรงจัดตั้งโรงเรียนเพื่อพสกนิกรได้มีโอกาสศึกษาอย่างเสมอภาค ดังพระราชปณิธาน
‘เจ้านายราชตระกูล ตั้งแต่ลูกฉันเป็นต้นไป ตลอดจนถึงราษฎรที่ต่ำสุด จะให้ได้มีโอกาสเล่าเรียนได้เสมอกัน ไม่ว่าเจ้า ว่าขุนนาง ว่าไพร่ เพราะฉะนั้น จึงพอบอกได้ว่า การเล่าเรียนในบ้านเมืองเรานี้ จะเป็นข้อสำคัญข้อที่หนึ่ง ซึ่งฉันจะอุตส่าห์จัดขึ้นให้เจริญจงได้’ ข้าราชการ ผู้ปกครอง ศิษย์เก่า และนักเรียน โรงเรียนสวนกุหลาบวิทยาลัย นครศรีธรรมราช สำนึกในพระมหากรุณาธิคุณเป็นล้นพ้น จึงพร้อมใจกันสร้างพระบรมราชานุสาวรีย์ เพื่อสักการะ เฉลิมพระเกียรติ ประกาศเกียรติคุณ ให้แผ่ไพศาล ตราบกาลนาน
ผู้บริหาร > โรงเรียนลานสกาประชาสรรค์

| ทำเนียบผู้บริหารลานสกาประชาสรรค์ (เดิม)> ลำดับ | ทำเนียบผู้บริหารลานสกาประชาสรรค์ (เดิม)> รายนาม | ทำเนียบผู้บริหารลานสกาประชาสรรค์ (เดิม)> วาระการดำรงตำแหน่ง | ทำเนียบผู้บริหารลานสกาประชาสรรค์ (เดิม)> หมายเหตุ |
| --- | --- | --- | --- |
| 1 | นายสถิตย์  ไชยรัตน์ | พ.ศ. 2516 – 2528 |  |
| 2 | นายไสว  สุวรรณอักษร | พ.ศ. 2528 – 2531 |  |
| 3 | นายอุทัย  เสือทอง | พ.ศ. 2531 – 2535 |  |
| 4 | นายสวงศ์  ชูกลิ่น | พ.ศ. 2535 – 2536 |  |
| 5 | นายบำรุง  จริตงาม | พ.ศ. 2536 – 2537 |  |
| 6 | นายมงคล  สุคนธชาติ | พ.ศ. 2537 – 2541 |  |
| 7 | นายสมคิด  พัวพันธ์ | พ.ศ. 2541 – 2543 |  |
| 8 | นายถวิล  รัตนโชติ | พ.ศ. 2543 – 2547 |  |
| 9 | นายสุพจน์  อภิศักดิ์มนตรี | พ.ศ. 2473 – 2475 |  |
| 10 | นายอำพล  ยะสะนพ | พ.ศ. 2547 – 2552 |  |
| 11 | นายโชติ  ธานีรัตน์ | พ.ศ. 2552 – 2554 |  |
| 12 | นายวินัย  ชามทอง | พ.ศ. 2554 – 2554 |  |
ผู้บริหาร > โรงเรียนสวนกุหลาบวิทยาลัย นครศรีธรรมราช

| ทำเนียบผู้บริหารสวนกุหลาบวิทยาลัย นครศรีธรรมราช (ปัจจุบัน)> ลำดับ | ทำเนียบผู้บริหารสวนกุหลาบวิทยาลัย นครศรีธรรมราช (ปัจจุบัน)> รายนาม | ทำเนียบผู้บริหารสวนกุหลาบวิทยาลัย นครศรีธรรมราช (ปัจจุบัน)> วาระการดำรงตำแหน่ง | ทำเนียบผู้บริหารสวนกุหลาบวิทยาลัย นครศรีธรรมราช (ปัจจุบัน)> หมายเหตุ |
| --- | --- | --- | --- |
| 1 | นายวินัย  ชามทอง | พ.ศ. 2554 – 2555 |  |
| 2 | นายชาติชาย  ทองเลี่ยมนาค | พ.ศ. 2555 – 2559 |  |
| 3 | นายสมพงษ์  ปานหงษ์ | พ.ศ. 2559 – 2562 |  |
| 4 | นายเกียรติศักดิ์ บุญรวบ | พ.ศ. 2562 – ปัจจุบัน |  |
การศึกษา > มัธยมศึกษาตอนต้น

การรับนักเรียนเข้าศึกษาต่อในระดับชั้นมัธยมศึกษาปีที่ 1 จะรับสมัครนักเรียนชั้นประถมศึกษาปีที่ 6 เข้ารับการสอบข้อเขียน โดยมี 2 ประเภท 8 ห้องเรียน ดังนี้
ประเภทห้องเรียนพิเศษวิทยาศาสตร์ − คณิตศาสตร์ ระดับชั้นละ 1 ห้อง (30 คน)
ประเภทห้องเรียนปกติ ระดับชั้นละ 7 ห้อง (280 คน)
ในเขตพื้นที่บริการ รับจํานวน 224 คน
นอกเขตพื้นที่บริการ รับจํานวน 56 คน
การศึกษา > มัธยมศึกษาตอนปลาย

การรับนักเรียนเข้าศึกษาต่อในระดับชั้นมัธยมศึกษาปีที่ 4 มีสัดส่วนการรับนักเรียนซึ่งแบ่งเป็น 3 ประเภท ได้แก่ ประเภทนักเรียนโควตาชั้นมัธยมศึกษาปีที่ 3 เดิม จำนวน 165 คน ประเภทนักเรียนทั่วไป จำนวน 55 คน และประเภทนักเรียนเงื่อนไขพิเศษ จํานวน 20 คน โดยมี 4 หลักสูตร 6 ห้องเรียน ดังนี้
แผนการเรียนวิทย์ – คณิต ระดับชั้นละ 2 ห้อง (80 คน)
แผนการเรียนศิลป์ – คำนวณ ระดับชั้นละ 1 ห้อง (40 คน)
แผนการเรียนศิลป์ – สังคม ระดับชั้นละ 2 ห้อง (80 คน)
แผนการเรียนศิลป์ – จีน ระดับชั้นละ 1 ห้อง (40 คน)
ที่ตั้ง และสิ่งก่อสร้าง > สถานที่ตั้ง

โรงเรียนสวนกุหลาบวิทยาลัย นครศรีธรรมราช ตั้งอยู่เลขที่ 109 หมู่ที่ 11 ตำบลกำโลน อำเภอลานสกา จังหวัดนครศรีธรรมราช 80230 ประเทศไทย ใกล้กับที่ว่าการอำเภอลานสกา และหมู่บ้านคีรีวง โดยมาตามถนน 4016 จากตัวเมืองนครศรีธรรมราช ผ่านสี่แยกเบญจมตรงมาตามถนน 4016 เมื่อถึงสามแยกบ้านตาลให้เลี้ยวซ้ายเข้าสู่ถนนหมายเลข 4015  ทางที่มุ่งหน้าไปยังอำเภอลานสกา ประมาณ 11.8 กิโลเมตร สามารถเดินทางโดยรถโดยสารประจำทางสาย นครฯ-ลานสกาใน นครฯ-เขาแก้ว หรือ นครฯ-จันดี โดยให้ลงบริเวณป้ายหยุดรถหน้าโรงเรียนสวนกุหลาบวิทยาลัย นครศรีธรรมราช เยื้องที่ว่าการอำเภอลานสกาและสถานีตำรวจภูธรอำเภอลานสกา
ชีวิตนักเรียน > กิจกรรมในโรงเรียน

วันปฐมนิเทศก้าวใหม่ในแดนสวน นักเรียนใหม่ชั้นมัธยมศึกษาปีที่ 1 และ 4
วันละอ่อน นักเรียนชั้นมัธยมศึกษาปีที่ 1
วันรับขวัญเสมา นักเรียนชั้นมัธยมศึกษาปีที่ 4
วันไหว้ครู ทำพานไหว้ครู และประกวดพานไหว้ครู เพื่อแสดงความกตัญญูกตเวทีต่อคุณครู
วันรำลึกลานสกาประชาสรรค์ ทุก ๆ วันที่ 11 มิถุนายน และ 8 สิงหาคม ของทุกปี
พิธีวันปิยมหาราชานุสรณ์ ทุก ๆ วันที่ 23 ตุลาคม ของทุกปี
พิธีวันเฉลิมพระชนมพรรษาพระบาทสมเด็จพระเจ้าอยู่หัว ทุก ๆ วันที่ 28 กรกฎาคม ของทุกปี
พิธีวันเฉลิมพระชนมพรรษาสมเด็จพระนางเจ้าสุทิดาฯ ทุก ๆ วันที่ 3 มิถุนายน ของทุกปี
พิธีวันแม่แห่งชาติ ทุก ๆ วันที่ 12 สิงหาคม ของทุกปี
สวนนครวิชาการ วันนำเสนอผลงาน และผลการปฏิบัติงาน
กุหลาบสายสัมพันธ์ เกษมสันต์วันเกษียณ คุณครูที่เกษียณอายุราชการและคุณครูที่ลาออกก่อนเกษียณอายุราชการ
วันกุหลาบลาสวน นักเรียนชั้นมัธยมศึกษาปีที่ 6 และ 3
วันจากเหย้า นักเรียนชั้นมัธยมศึกษาปีที่ 6
วันปัจฉิมนิเทศ นักเรียนชั้นมัธยมศึกษาปีที่ 3
วันต่อต้านยาเสพติด ทุกวันที่ 26 มิถุนายนของทุกปีโดยมีกิจกรรมต่าง ๆ มากมายตลอดวัน ปัจจุบันได้ลดบทบาทของกิจกรรมลง
กิจกรรมประเพณีให้ทานไฟและทำบุญตักบาตรเนื่องในวันขึ้นปีใหม่
ลานสกาสัมพันธ์ การแข่งขันกีฬาลานสกาสัมพันธ์
กิจกรรมแข่งขันกีฑาสีภายในโรงเรียน "สวนนครเกมส์" หลังจากเปลี่ยนชื่อมาเป็นสวนนครจึงได้ปรับปรุงการจัดการแข่งขัน โดยได้ยุบสีเขียว และน้ำเงิน เหลือไว้เพียงสีเหลือง (ศรเพลิง) และสีแดง (นักรบ) ซึ่งเป็นสีประจำโรงเรียนลานสกาประชาสรรค์ไว้ และก่อตั้งพรรคสีใหม่ขึ้นมา คือ สีชมพู โดยใช้ชื่อว่าจุฬาลักษณ์ และสีฟ้าใช้ชื่อว่าพยัคฆราช ซึ่งเป็นสีประจำสถาบันสวนกุหลาบ ในปี พ.ศ. 2554 เป็นปีแรกที่จัดการแข่งขันและใช้ชื่องานว่า สวนนครเกมส์ ครั้งที่ 1 เรื่อยมาจนมาถึงปี พ.ศ. 2558 ได้มีการปรับปรุงสนามจึงงดจัดการแข่งขัน เมื่อสามารถใช้สนามได้ในปี 2559 จึงได้จัดการแข่งขันสวนนครเกมส์ ครั้งที่ 5 ปัจจุบันจัดการแข่งขันกรีฑาภายใน สวนนครเกมส์ จัดการแข่งขันมาจนถึงปัจจุบันเป็นครั้งที่ 13 และจัดการแข่งขันในช่วงเดือนมิถุนายน-กรกฎาคมของทุกปี
พรรคศรเพลิง (สีเหลือง) สีประจำโรงเรียนลานสกาประชาสรรค์ (พรรคสีเดิม)
ศร หมายถึง อาวุธชนิดหนึ่ง ประกอบด้วยคันศรกับลูกศร ส่วน เพลิง หมายถึง ไฟ พรรคศรเพลิงจึงมีความหมายและสัญลักษณ์ คือ ศรแห่งเพลิง
พรรคนักรบ (สีแดง) สีประจำโรงเรียนลานสกาประชาสรรค์ (พรรคสีเดิม)
นักรบ หมายถึง ผู้ชำนาญหรือมีหน้าที่ในเรื่องรบ, ทหาร พรรคนักรบจึงมีความหมายและสัญลักษณ์ คือ นักรบช้างศึกไทย
พรรคจุฬาลักษณ์ (สีชมพู) สีประจำโรงเรียนสวนกุหลาบวิทยาลัย นครศรีธรรมราช (พรรคสีก่อตั้งใหม่ 2554)
จุฬาลักษณ์ หมายถึง ลักษณะที่เลอเลิศ หรืออีกนัยหนึ่งหมายถึงที่สูงสุดของศีรษะ พรรคจุฬาลักษณ์จึงมีความหมายและสัญลักษณ์ คือ พระเกี้ยวยอดหรือจุลมงกุฏ เพื่อเทิดพระเกียรติรัชกาลที่ 5 ผู้พระราชทานกำเนิดโรงเรียน
พรรคพยัคฆราช (สีฟ้า) สีประจำโรงเรียนสวนกุหลาบวิทยาลัย นครศรีธรรมราช (พรรคสีก่อตั้งใหม่ 2554)
พยัคฆ์ หมายถึง เสือโคร่ง ส่วน ราช หมายถึง พญาหรือราชา พรรคพยัคฆราชจึงมีความหมายและสัญลักษณ์ คือ ราชาเสือโคร่ง
ชีวิตนักเรียน > กิจกรรมร่วมกับกลุ่มโรงเรียนสวนกุหลาบวิทยาลัย

งานชุมนุมลูกเสือ-เนตรนารีสวนกุหลาบสัมพันธ์
กลุ่มโรงเรียนสวนกุหลาบวิทยาลัย ได้ร่วมกันจัด งานชุมนุมลูกเสือ-เนตรนารี “สวนกุหลาบสัมพันธ์” ขึ้นเป็นประจำทุกปี ณ ค่ายลูกเสือวชิราวุธ จังหวัดชลบุรี ซึ่งนักเรียนระดับมัธยมศึกษาปีที่ 2 จะเป็นผู้แทนของแต่ละโรงเรียน เข้าร่วมกิจกรรมนี้
การแข่งขันกรีฑาสวนกุหลาบสัมพันธ์
กลุ่มโรงเรียนสวนกุหลาบวิทยาลัย ได้ร่วมกันจัด “การแข่งขันกรีฑาสวนกุหลาบสัมพันธ์” ขึ้นเป็นประจำทุกปี ณ สนามเมนสเตเดียม มหาวิทยาลัยธรรมศาสตร์ ศูนย์รังสิต
สถาบันสวนกุหลาบ

ปัจจุบันโรงเรียนสวนกุหลาบวิทยาลัยมีสถานศึกษาในเครือที่ใช้ชื่อ “สวนกุหลาบวิทยาลัย” ในภูมิภาคต่าง ๆ ของประเทศไทยทั้งหมด 11 แห่ง มีการสร้างพันธกิจสำคัญร่วมกันขับเคลื่อนคุณภาพการศึกษาโดยการบริหารจัดการขององค์กรเครือข่ายสวนกุหลาบ สร้างบรรทัดฐานการเรียนการสอนทั้ง 11 แห่งให้ไปในทิศทางเดียวกัน ได้แก่
| ลำดับ | โรงเรียน | อักษรย่อ | จังหวัด | สถาปนา | นามแรกเริ่ม / สถาบันเดิม |
| --- | --- | --- | --- | --- | --- |
| 1 | โรงเรียนสวนกุหลาบวิทยาลัย | ส.ก. / S.K. | กรุงเทพมหานคร | 8 มีนาคม พ.ศ. 2425   (142 ปี 357 วัน) |  |
| 2 | โรงเรียนสวนกุหลาบวิทยาลัย นนทบุรี | ส.ก.น. / S.K.N. | นนทบุรี | 30 มีนาคม พ.ศ. 2521   (46 ปี 335 วัน) | โรงเรียนสวนกุหลาบวิทยาลัย ๒ (ผาสุก มณีจักร)   (30 มีนาคม พ.ศ. 2521 - 12 ธันวาคม พ.ศ. 2522) |
| 3 | โรงเรียนนวมินทราชินูทิศ สวนกุหลาบวิทยาลัย สมุทรปราการ | นมร.ส.ก.ส. / NMR.S.K.S. | สมุทรปราการ | 8 เมษายน พ.ศ. 2534   (33 ปี 326 วัน) | โรงเรียนสวนกุหลาบวิทยาลัย สมุทรปราการ   (8 เมษายน พ.ศ. 2534 - 3 มิถุนายน พ.ศ. 2535) |
| 4 | โรงเรียนนวมินทราชินูทิศ สวนกุหลาบวิทยาลัย ปทุมธานี | นมร.ส.ก.ป. / NMR.S.K.P. | ปทุมธานี | 4 มีนาคม พ.ศ. 2535   (32 ปี 361 วัน) | โรงเรียนสวนกุหลาบวิทยาลัย ปทุมธานี   (4 มีนาคม - 3 มิถุนายน พ.ศ. 2535) |
| 5 | โรงเรียนสวนกุหลาบวิทยาลัย รังสิต | ส.ก.ร. / S.K.R. | ปทุมธานี | 3 มีนาคม พ.ศ. 2536   (31 ปี 362 วัน) |  |
| 6 | โรงเรียนสวนกุหลาบวิทยาลัย ชลบุรี | ส.ก.ช. / S.K.C. | ชลบุรี | 5 มีนาคม พ.ศ. 2542   (25 ปี 360 วัน) |  |
| 7 | โรงเรียนสวนกุหลาบวิทยาลัย เพชรบูรณ์ | ส.ก.พ. / S.K.PB. | เพชรบูรณ์ | 24 มิถุนายน พ.ศ. 2542   (25 ปี 249 วัน) | โรงเรียนท่าพลพิทยาคม   (1 มกราคม พ.ศ. 2519 - 23 มิถุนายน พ.ศ. 2542) |
| 8 | โรงเรียนสวนกุหลาบวิทยาลัย สระบุรี | ส.ก.บ. / S.K.B. | สระบุรี | 6 กุมภาพันธ์ พ.ศ. 2549   (19 ปี 22 วัน) | โรงเรียนปากเพรียววิทยาคม   (22 กุมภาพันธ์ พ.ศ. 2537 - 5 กุมภาพันธ์ พ.ศ. 2549) |
| 9 | โรงเรียนสวนกุหลาบวิทยาลัย (จิรประวัติ) นครสวรรค์ | ส.ก.จ. / S.K.J. | นครสวรรค์ | 27 ธันวาคม พ.ศ. 2550   (17 ปี 63 วัน) | โรงเรียนจิรประวัติวิทยาคม   (7 พฤศจิกายน พ.ศ. 2517 - 26 ธันวาคม พ.ศ. 2550) |
| 10 | โรงเรียนสวนกุหลาบวิทยาลัย ธนบุรี | ส.ก.ธ. / S.K.T. | กรุงเทพมหานคร | 8 สิงหาคม พ.ศ. 2551   (16 ปี 204 วัน) |  |
| 11 | โรงเรียนสวนกุหลาบวิทยาลัย นครศรีธรรมราช | ส.ก.นศ. / S.K.NS. | นครศรีธรรมราช | 3 มีนาคม พ.ศ. 2554   (13 ปี 362 วัน) | โรงเรียนลานสกาประชาสรรค์    (11 มิถุนายน พ.ศ. 2516 - 2 มีนาคม พ.ศ. 2554) |
แหล่งข้อมูลอื่น

facebook official fanpage โรงเรียนสวนกุหลาบวิทยาลัย นครศรีธรรมราช
เว็บไซต์โรงเรียนสวนกุหลาบวิทยาลัย นครศรีธรรมราช เก็บถาวร 2011-05-26 ที่ เวย์แบ็กแมชชีน
ชมรมศิษย์เก่าโรงเรียนสวนกุหลาบวิทยาลัย นครศรีธรรมราช
คณะกรรมการสภานักเรียนโรงเรียนสวนกุหลาบวิทยาลัย นครศรีธรรมราช
โครงการห้องเรียนพิเศษ โรงเรียนสวนกุหลาบวิทยาลัย นครศรีธรรมราช
ข้อมูลพื้นฐาน โรงเรียนสวนกุหลาบวิทยาลัย นครศรีธรรมราช เก็บถาวร 2020-10-30 ที่ เวย์แบ็กแมชชีน
ตราเสมา ชมพู - ฟ้า โรงเรียนสวนกุหลาบวิทยาลัย และในเครือโรงเรียนสวนกุหลาบวิทยาลัย
ธงประจำโรงเรียนสวนกุหลาบวิทยาลัย และในเครือโรงเรียนสวนกุหลาบวิทยาลัย
บันทึกต้นฉบับ เพลงประจำโรงเรียนสวนกุหลาบวิทยาลัย
เทวดา

พระอินทร์ทรงช้างเอราวัณ
เทวดา (บาลี: devatā) หรือ เทพ (บาลี: deva เทว)  ตามคติความเชื่อทางศาสนาต่าง ๆ หมายถึง ชาวสวรรค์ที่เป็นโอปปาติกะ มีกายทิพย์ ตาทิพย์ หูทิพย์ และกินอาหารทิพย์ และเสวยสุขในสรวงสวรรค์ชั้นต่าง ๆ ซึ่งถือว่าเป็นภพภูมิที่ดี เทวดาผู้หญิงเรียกว่า เทวี หรือ  "เทพี"
คำว่า เทพเจ้า หมายถึง เทวดาผู้เป็นใหญ่ ตามความเชื่อแบบพหุเทวนิยม ซึ่งเชื่อว่ามีอำนาจควบคุมธรรมชาติบางอย่าง เช่น เทพเจ้าแห่งดวงอาทิตย์ เทพเจ้าแห่งสายฟ้า
ดูเพิ่ม

ทูตสวรรค์
มลาอิกะฮ์
เทวดา (ศาสนาพุทธ)
เทพปกรณัมกรีก
เทพปกรณัมโรมัน
เทพปกรณัมนอร์ส
เทพปกรณัมอียิปต์
รายพระนามเทวดาอินเดีย
รายพระนามเทวดาจีน
รายพระนามเทวดาญี่ปุ่น
รังสิมา รอดรัศมี

| รังสิมา รอดรัศมีม> ป.ช., ม.ว.ม. |
| --- | --- |
รังสิมา ใน พ.ศ. 2553

สมาชิกสภาผู้แทนราษฎร จังหวัดสมุทรสงคราม เขต 1
ดำรงตำแหน่ง 6 มกราคม พ.ศ. 2544 – 20 มีนาคม พ.ศ. 2566
ก่อนหน้า: นุกูล ธนิกุล
ถัดไป: อานุภาพ ลิขิตอำนวยชัย
 
ข้อมูลส่วนบุคคล
เกิด: 13 สิงหาคม พ.ศ. 2505 (62 ปี) จังหวัดสมุทรสงคราม ประเทศไทย
พรรคการเมือง: ประชาธิปัตย์​ (2539–2566) รวมไทยสร้างชาติ (2566–ปัจจุบัน)
ศิษย์เก่า: มหาวิทยาลัยสงขลานครินทร์
อาชีพ: นักการเมือง
ชื่อเล่น: โอ๋

รังสิมา รอดรัศมี (เกิด 13 สิงหาคม พ.ศ. 2505) ชื่อเล่น โอ๋ อดีตสมาชิกสภาผู้แทนราษฎรจังหวัดสมุทรสงคราม 5 สมัย ประธานคณะกรรมาธิการสวัสดิการสังคม สภาผู้แทนราษฎร ชุดที่ 25 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2544 ในสังกัดพรรคประชาธิปัตย์ ในวันที่ 1 มีนาคม 2566 เข้าร่วมเป็นสมาชิกพรรครวมไทยสร้างชาติ
ประวัติ

รังสิมา เกิดเมื่อวันที่ 13 สิงหาคม พ.ศ. 2505 ที่ตำบลแม่กลอง อำเภอเมือง จังหวัดสมุทรสงคราม เป็นบุตรของนายแช และนางทองสุข รอดรัศมี มีชื่อเล่นว่า "โอ๋" มีพี่น้อง 9 คน สำเร็จการศึกษาพยาบาลศาสตรบัณฑิต จากคณะพยาบาลศาสตร์ มหาวิทยาลัยสงขลานครินทร์, สถานภาพโสด
งานการเมือง

นางสาวรังสิมา เคยมีอาชีพเป็นพยาบาลวิชาชีพ ที่โรงพยาบาลอัมพวา และกรรมการสภาพยาบาล ก่อนที่จะเข้าสู่งานการเมืองด้วยการลงสมัครรับเลือกตั้งสมาชิกสภาผู้แทนราษฎรครั้งแรกในปี พ.ศ. 2539 สังกัดพรรคประชาธิปัตย์ แต่ได้รับเลือกตั้งในครั้งถัดมา คือปี พ.ศ. 2544 และได้รับเลือกตั้ง รวม 5 สมัย
ในปลายปี พ.ศ. 2554 นางสาวรังสิมาได้รับการโหวตจากผู้สื่อข่าวสายรัฐสภาให้ได้รับฉายาว่า "ดาวเด่น" จากบทบาทที่โดดเด่นในการอภิปรายไม่ไว้วางใจรัฐบาลของนางสาวยิ่งลักษณ์ ชินวัตรในกรณีอุทกภัย พ.ศ. 2554 นอกจากนั้นนางสาวรังสิมา ยังมีบทบาทในการทักท้วงหรือต่อต้านการเสียบบัตรแทนกันของสมาชิกสภาผู้แทนราษฎร และการอภิปราย ตั้งกระทู้ในสภาผู้แทนราษฎร
ในปี 2566 รังสิมาลงสมัครรับเลือกตั้งสมาชิกสภาผู้แทนราษฎรจังหวัดสมุทรสงคราม ในสังกัดพรรครวมไทยสร้างชาติ แต่ไม่ได้รับเลือกตั้ง หลังจากนั้นเธอจึงประกาศวางมือทางการเมืองเพื่อดูแลธุรกิจของครอบครัว ต่อมาไดรับแต่งตั้งเป็นกรรมการผู้ช่วยรัฐมนตรีประจํากระทรวงพลังงาน ในรัฐบาลเศรษฐา ทวีสิน
งานการเมือง > สมาชิกสภาผู้แทนราษฎร

รังสิมาได้รับการเลือกตั้งเป็นสมาชิกสภาผู้แทนราษฎรทั้งหมด 5 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดสมุทรสงคราม สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดสมุทรสงคราม สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดสมุทรสงคราม สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดสมุทรสงคราม สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดสมุทรสงคราม สังกัดพรรคประชาธิปัตย์
เครื่องราชอิสริยาภรณ์

พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2551 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2512 –  เหรียญสนองเสรีชน (ส.ส.ช.)
แหล่งข้อมูลอื่น

นางสาวรังสิมา รอดรัศมี เก็บถาวร 2018-06-27 ที่ เวย์แบ็กแมชชีน, เว็บไซต์รัฐสภาไทย
ข้อมูลนักการเมืองไทย (นางสาวรังสิมา รอดรัศมี)[ลิงก์เสีย], ศูนย์ข้อมูลนักการเมืองไทย
′หัวแข็ง′ เปลี่ยนชีวิต "รังสิมา"..ฉันไม่ใช่กะหรี่การเมือง ย้ายพรรคไปยกมือให้โจร, มติชนออนไลน์
หอสังเกตการณ์ดาราศาสตร์วิทยุแห่งชาติ (ไทย)

| --- | --- |
กล้องโทรทรรศน์วิทยุแห่งชาติ ขนาด 40 เมตร

ที่ตั้ง: ศูนย์ศึกษาการพัฒนาห้วยฮ่องไคร้ อำเภอดอยสะเก็ด จังหวัดเชียงใหม่
พิกัด: 18°51′52″N 99°13′01″E﻿ / ﻿18.86431°N 99.21695°E﻿ / 18.86431; 99.21695
องค์กร: สถาบันวิจัยดาราศาสตร์แห่งชาติ (องค์การมหาชน)
แสงแรก: 24 มีนาคม พ.ศ. 2565
ที่ตั้งของหอสังเกตการณ์ดาราศาสตร์วิทยุแห่งชาติ
หอสังเกตการณ์ดาราศาสตร์วิทยุแห่งชาติ ตั้งอยู่ในศูนย์ศึกษาการพัฒนาห้วยฮ่องไคร้ อำเภอดอยสะเก็ด จังหวัดเชียงใหม่ อยู่ภายใต้การดูแลของสถาบันวิจัยดาราศาสตร์แห่งชาติ ใช้งบประมาณในการก่อสร้างโครงการนี้ทั้งสิ้น 532 ล้านบาท เปิดรับสัญญาณภาพจากอวกาศครั้งแรกเมื่อช่วงเช้ามืดวันที่ 24 มีนาคม พ.ศ. 2565
กล้องภายในศูนย์

ภายในหอสังเกตการณ์ดาราศาสตร์วิทยุแห่งชาติ ประกอบด้วยกล้องโทรทรรศน์วิทยุจำนวน 2 ระบบ ได้แก่
กล้องภายในศูนย์ > กล้องโทรทรรศน์วิทยุขนาด 40 เมตร

กล้องโทรทรรศน์วิทยุแห่งชาติขนาด 40 เมตร เป็นกล้องโทรทรรศน์วิทยุแห่งแรกและใหญ่ที่สุดในประเทศไทยและเอเชียตะวันออกเฉียงใต้ มีขนาดเส้นผ่าศูนย์กลาง 40 เมตร หมุนได้รอบทิศทาง 360 องศา และปรับมุมเงยได้ 180 องศา สามารถรับคลื่นความถี่ได้ระหว่าง 1 ถึง 116 GHz จานสะท้อนหลักประกอบด้วยแผงอะลูมิเนียม 420 แผง แต่ละแผงมีความหนา 1.8 มิลลิเมตร จานสะท้อนรองมีขนาด 3.28 เมตร กล้องโทรทรรศน์วิทยุนี้สามารถปฏิบัติงานได้แม้อยู่ในสภาพลมจัด (50 กม/ชม.) กล้องชุดนี้ใช้งบประมาณในการสร้าง 448 ล้านบาท
มีต้นแบบและพัฒนามาจากกล้องโทรทรรศน์วิทยุเยเบส ประเทศสเปน ซึ่งใช้ระบบ Cassegrain-Nasmyth Optics โดยเพิ่มเครื่องรับสัญญาณไว้ที่จุดโฟกัสหลัก ทำให้สามารถรับสัญญาณที่ช่วงความถี่อื่นได้ พร้อมการออกแบบ Nasmyth ให้มีข้อได้เปรียบเรื่องความยืดหยุ่นในการติดตั้งเครื่องรับสัญญาณในอนาคต มีเป้าหมายคือ พื้นผิวจานต้องมีความถูกต้องแม่นยำถึงระดับ 150 ไมครอน ความเร็วในการหมุนจาน 3 เมตรต่อวินาที (m/s) สำหรับมุมกวาด (Azimuth)  และ 1 เมตรต่อวินาทีสำหรับมุมเงย (Altitude) ความแม่นยำในการวัดตำแหน่งไม่คลาดเคลื่อนไปกว่า 2 ฟิลิปดา ในกรณีไม่มีลม และ 6 ฟิลิปดา ในกรณีมีลม
กล้องภายในศูนย์ > กล้องโทรทรรศน์วิทยุวีกอสขนาด 13 เมตร

กล้องโทรทรรศน์วิทยุวีกอส (VGOS: VLBI Geodetic Observing System) ขนาดเส้นผ่านศูนย์กลางจานรับสัญญาณ 13 เมตร สร้างขึ้นภายใต้โครงการแรงดี (RANGD: Radio Astronomical Network and Geodesy for Development)  มีต้นแบบและพัฒนามาจากหอดูดาวเซี่ยงไฮ้ หน่วยเฉอชาน เครื่องรับสัญญาณเป็นแบบช่วงความถี่กว้าง รับสัญญาณได้ตั้งแต่ช่วงคลื่นความถี่ 2-14 GHz จะทำให้การสังเกตการณ์แบบแทรกสอดระยะไกล (Very Long Baseline Interferometry) สามารถใช้งานร่วมกับเครือข่ายกล้องวีกอสทั่วโลกเพื่องานรังวัดยีออเดซีและติดตามความเปลี่ยนแปลงของโลกในปัจจุบัน
กล้องโทรทรรศน์วิทยุแบบวีกอสสามารถทำงานรังวัดตำแหน่งที่มีความแม่นยำสูงได้ โดยการรับสัญญาณย่านเอสและเอกซ์ (S-/X-band) จากแหล่งกำเนิดคลื่นวิทยุในอวกาศ พิกัดที่ได้จากการสังเกตการณ์ด้วยเทคนิคแทรกสอดระยะไกลของกล้องโทรทรรศน์วิทยุสองตัวขึ้นไปในเวลาเดียวกัน จะทำให้ได้พิกัดที่ความถูกต้องสูงมาก แม่นยำถึงระดับ 3-5 มิลลิเมตร ในทุกมิติ ด้วยความแม่นยำนี้จึงสามารถนำไปใช้ตรวจสอบการเคลื่อนตัวของแผ่นเปลือกโลกได้ (Tectonic Plate Motion) แล้วยังสามารถประมวลผลลัพธ์ต่อจนได้ตัวแปรต่าง ๆ ที่บ่งบอกการวางตัวของโลกในอวกาศ (Earth Orientation Parametres) ไปจนถึงความเร็วในการหมุนรอบตัวเองของโลก (UT1) ซึ่งถือเป็นผลลัพธ์ที่มีค่ายิ่งของศาสตร์ด้านยีออเดซี และมีความสำคัญต่อวงการวิทยาศาสตร์ วิศวกรรมศาสตร์ กระทั่งการพัฒนาเพื่อความยั่งยืนของมนุษย์
พระราชวัชรสิริมงคล (สี สิริญาโณ)

| พระราชวัชรสิริมงคล (พระสี สิริญาโณ) |
| --- | --- |
ชื่ออื่น: หลวงปู่สี สิริญาโณ
ส่วนบุคคล
เกิด: 23 พฤษภาคม พ.ศ. 2467 (100 ปี)
นิกาย: มหานิกาย
ตำแหน่งชั้นสูง
ที่อยู่: วัดป่าศรีมงคล จังหวัดอุบลราชธานี
อุปสมบท: 19 กรกฎาคม พ.ศ. 2488
พรรษา: 79
ตำแหน่ง: ประธานสงฆ์วัดป่าศรีมงคล
พระราชวัชรสิริมงคล (เกิด 23 พฤษภาคม พ.ศ. 2467) เป็นพระสงฆ์ชาวไทย ดํารงตําแหน่งพระราชาคณะชั้นราช และเป็นประธานสงฆ์วัดป่าศรีมงคล (วัดป่าบ้านเปือย) ตำบลโนนกาเล็น อำเภอสำโรง จังหวัดอุบลราชธานี เป็นลูกศิษย์รุ่นแรกของ พระโพธิญาณเถร (ชา สุภทฺโท) ปัจจุบันนับได้ว่าท่านเป็นผู้มีพรรษามากที่สุดในบรรดาศิษย์ของพระโพธิญาณเถร (ชา สุภทฺโท) ที่ยังดำรงค์ธาตุขันธ์อยู่ ด้วยวัย 100 ปี
ประวัติ > ชาติกําเนิดและอุปสมบท

พระราชวัชรสิริมงคล เกิดเมื่อวันที่ 23 พฤษภาคม พ.ศ. 2467 ตรงกับวันศุกร์ แรม 6 คํ่า เดือน 6 ปีชวด ฉศก จ.ศ. 1286 ที่บ้านเปือย หมู่ที่ 3 ตําบลโนนกาเล็น อำเภอสำโรง จังหวัดอุบลราชธานี เป็นบุตรของนาย อินทร์ นามนาง  และนาง นาง นามนาง พระราชวัชรสิริมงคล มีชื่อ และ นามสกุลเดิม ว่า ศรี นามนาง (ภายหลังได้เปลี่ยนวิธีการสะกดชื่อตัวเป็น " สี ") ได้อุปสมบทเป็นพระภิกษุ ที่ วัดบ้านเปือย เมื่อวันที่ 19 กรกฎาคม พ.ศ. 2488 เวลา 16.20 น. ได้รับฉายาว่า สิริญาโณ โดยมี พระครูสีลสุนทร เป็นพระอุปัชฌาย์